"Wolkayt Tegedie Amhara Revolution" የተባለ ከ88,000 በላይ ተከታይ ያለው የፌስቡክ ገፅ ከሁለት ቀን በፊት"ሰበር ዜና" በማለት የአሜሪካ ስቴት ዲፓርትመንት አሜሪካዊ ዜግነት የሌላቸውን ማንኛውም ኢትዮጵያዊያንከአገሯ እንዲወጡላት የሚያዝ ረቂቅ ማዘጋጀቷን አስነብቧል።
ገፁ አክሎም "[ረቂቁ] ለሕዝብ መወሰኛው የላይኛው ምክር ቤት መቅረቡን አንድ የአሜሪካን የፓርላማ ምክርቤት አባል መናገራቸው በሰፊው እየተዘገበ ነው" ብሎ መረጃ አጋርቷል። ይህም "ሰሞኑን በተፈጠረው የኢትዮጵያመንግሥት ቅስቀሳ የአሜሪካን ባንዴራን እናቃጥላለን ማለታቸውን ተከትሎ ነው" ብሏል።
ይህ መረጃ በማህበራዊ ሚድያ ላይ በስፋት የተሰራጨ ሲሆን በርካታ ተከታታዮቻችንም መረጃውንእንድናጣራላቸው ጥያቄ አቅርበውልናል።
ይህን መረጃ ለማጣራት በመረጃው ላይ የተጠቀሰውን እና ዋሽንግተን ዲሲ የሚገኘውን የአሜሪካ ውጭ ጉዳይቢሮ (State Department) ኢትዮጵያ ቼክ አናግሯል።
ከአሜሪካ ውጭ ጉዳይ ቢሮ ቃል አቀባይ ቢሮ በቀጥታ ያገኘነው መረጃ እንደሚያመለክተው ከላይ በተጠቀሰውየፌስቡክ ገፅ የተላለፈው መረጃ ሀሰተኛ ነው።
የቃል አቀባይ ቢሮው በሰጠን መልስ "እነዚህ ግርምትን የሚጭሩ የኦንላይን ሪፖርቶች ሙሉ በሙሉ የሀሰትናቸው። እንዲህ አይነት የሀሰተኛ መረጃዎች በኢትዮጵያ ያለውን ችግር ከማባባስ የዘለለ ፋይዳ የላቸውም" ብሏል።
አሜሪካ በኢትዮጵያና በኤርትራ ባለስልጣናት ፣ በወታደራዊና የደህንነት ሹማምንት፣ በአማራ ክልል አስተዳደርናየፀጥታ መዋቅር መሪዎች እንዲሁም በወንጀል የተሳተፉ የሕወሓት መሪዎች ላይ የጉዞ ማዕቀብ መጣሏ በስፋትተዘግቧል።
ይህንን ተከትሎም የኢትዮጵያ ውጪ ጉዳይ ሚኒስቴር ቃል አቀባይ ፅህፈት ቤት ዛሬ ባወጣው መግለጫ የአሜሪካእርምጃን "የተሳሳተ" እንደሆነ ገልፆ በፅኑ አውግዟል። ፅ/ቤቱ አክሎም "ይህ እርምጃ ለዘመናት ፀንቶ የቆየውንየሁለቱ ሀገራት ግንኙነትን ሊያጠለሽ የሚችል ነው፣ አሁንም ቢሆን ኢትዮጵያ በውስጥ ጉዳይዋ ጣልቃ ለመግባትየሚሞክሩ አካላትን አትቀበልም" ብሏል።